Jakelussa mainitut 5.10.2017

**PÖYTÄKIRJA: MAAHANMUUTTOVIRASTON MAKSULLISTEN SUORITTEIDEN PUITESOPIMUKSEN OHJAUSRYHMÄ**

Aika 20.9.2017 klo 8.30–10.30

Paikka Sisäministeriö, Kirkkokatu 12, kokoushuone Rauha

Paikalla: Pj. Maahanmuuttojohtaja Sirkku Päivärinne, SM/MMO; Hallitusneuvos Olli Sorainen, TEM; Taloussuunnittelija Juha Toivola, UM; Erityisasiantuntija Sanna Montin, SM/MMO; Erityisasiantuntija Kari Kananen, SM/HKO, Kirsi Koski, SM/MMO

 siht. Kirta Sandström, SM/MMO

1. **Kokouksen avaus, läsnäolijoiden toteaminen ja esityslistan hyväksyminen**

Puheenjohtaja avasi kokouksen klo 8.36 ja toivotti osapuolet tervetulleeksi kokoukseen. Todettiin, että Migristä, VM:stä ja UM:n KPA-yksiköstä ei ollut henkilöä paikalla.

Maksuasetuksen valmistelun aikataulusta todettiin, että tavoitteena on saada uusi asetus voimaan viimeistään ensi vuoden alusta. Marraskuussa esitys vietäisiin raha-asiainvaliokuntaan, sitä ennen lähetettäisiin VM:lle lausunnolle.

1. **Puitesopimuksen tarkastaminen**

Voimassaoleva puitesopimus on toimitettu työryhmälle kokouskutsun liitteenä. Nykyinen puitesopimus uusittiin viime vuoden lopulla ja tuli voimaan vuoden 2017 alussa. Puitesopimus uusittiin johtuen jakokokonaisuuksien muutoksista ulkomaalaisasioiden jatkolupien siirryttyä poliisilta Migrille osana toimivallansiirtohanketta.

Pj esitti, ettei puitesopimusta nyt päivitettäisi. Todettiin, että puitesopimuksen mukaisesti toimitaan. Sopimuksen liite sovittiin tarkastettavan valmistelun yhteydessä.

1. **Sopimusosapuolten OKA-hinnat (saatavuus ja toimittaminen asetuksen valmistelun perustaksi)**

Käytiin tour de table: Lupahintojen kokonaishinnan määrittelyä varten tarvitaan tieto kustannustasosta valtion maksuperustelain mukaisesti. Pj korosti, että lupamaksujen määräytymisperusteiden tulee olla luotettavia ja maksujen kohtuulliset. Tästä on EU:n TI:n ratkaisukäytäntöä joltain osin olemassa. Myös asiakkaiden näkökulmasta lupamaksuissa tulisi olla vakautta.

Sorainen (TEM) kertoi, että elinkeinonharjoittajan oleskeluluvassa on kiinteä jyvitys TEM:lle. Taustalla ei ole OKA-laskentaa johtuen siitä, että TE-toimistolla ja ELY-keskuksilla ei ole muita maksullisia suoritteita, joihin sovellettaisiin maksuperustelakia tai -asetusta. Työntekijän luvissa määräytyy tarveharkinnan mukaan. OKA-laskelmia ei tämän vuoksi ole tehty. Lupamaksun kohtuullisuuden kannalta tämä on hyvä, koska harkinta on laajaa. Mikäli luvan maksu nousisi merkittävästi, saattaisi se muodostua esteeksi saada työvoimaa työmarkkinoille. TEM esitti, että jatkettaisiin TEM:n osalta kiinteällä summalla ja TEM:lle kohdistuva osuus määräytyisi samassa suhteessa kuin aikaisemminkin.

Muutoksien osalta todettiin, että yksi uusi TE-toimisto tulee mukaan toimintaan. Kausityöntekoa koskeva lakiesitys muuttaisi tilannetta siten, että edellyttää uudelleenmäärittelyä, koska osa nykyisistä työntekijän oleskeluluvista tulee poistumaan ja siirtyy Migrille.

Kananen (SM/HKO) kertoi, että alkuviikosta on keskusteltu Migrin talousjohtajan kanssa valmiudesta tuottaa OKA-laskelmia. Tässä vaiheessa ei ole vielä antaa tietoja alkuvuoden ajalta. Perinteisesti Migrin OKA-laskelmat on laskettu tammi-elokuun tason pohjalta. Migriltä toivotaan pikaisesti laskelmia. Erityinen haaste on saada poliisilta toimivallansiirron nojalla siirtyneiden lupien osalta maksut kohdilleen. Migrille siirtyi poliisilta iso erä lupia, joiden maksut eivät siirtyneet. Pj totesi, että tiedossa on kuitenkin Migrin lupatuottojen kehitys.

Toivola (UM) kertoi, että UM:llä on käytössä viime vuoden osalta laskelmat ja näiden perusteella korotus olisi noin 20 euroa. UM on tehnyt laskelmat siten, että niissä on huomioitu kaikkien oleskelulupien tuotot ja aiheutuneet kustannukset. Erikseen ei ole eritelty eri lupakategorioita. Myös määrissä on jonkin verran nousua 10 000 11 300:an. Laskelmissa on huomioitu 20 eniten lupia myöntänyttä edustustoa, jotka edustavat noin 75 % koko massasta. Laskenta perustuu viime vuoteen, jos on tarve tuottaa tämän vuoden osalta laskelmia, voidaan määrittely tehdä alkuvuoden osalta.

Pj totesi, että UM:n kanssa vakiintunut käytäntö on käyttää edellisen tilikauden tietoja ja sovittiin, että näin menetellään jatkossakin.

Keskusteltiin sähköisestä hakemisesta. Opiskelijoilla lupamaksuissa etu sähköisessä hakemisessa on noin 20 %, työntekijöillä noin 15 %. Opiskelijoilla on myös selkeästi korkeampi käyttöaste sähköisessä asioinnissa.

* Uudet lupaperusteet ja niiden maksut

Montin (SM/MMO) kertoi eduskunnassa tällä hetkellä olevista lakihankkeista. Kausityöntekoa koskeva uusi oleskelulupa olisi 3-6 kk ilman saatavuusharkintaa ja tätä pidempikestoiset kausityötä koskevat luvat menisivät ns. normaalilla prosessilla kuten työntekijän oleskeluluvassa. Tarkoitus on, että pidempikestoisissa luvan maksu olisi suuruudeltaan sama kuin työntekijän oleskelulupa nyt. Jos henkilö tulee viisumivapaasta maasta Suomeen alle 90 päiväksi, saa hän kausityötodistuksen, jonka maksu pitää uutena arvioida.

Samassa paketissa kausityöntekoa koskevan esityksen kanssa eduskunnassa on käsiteltävänä ICT-oleskelulupa eli yritysten sisällä siirtyviä henkilöitä koskeva. Esityksen mukaan lyhytaikaisessa alle 3kk kestävässä siirtymisessä vastaanottavan yrityksen yksikkö ilmoittaa siitä maahanmuuttoasioista vastaavalle viranomaiselle eli Suomessa Migrille. Pohdittiin, tuleeko ilmoitus maksulliseksi ja voidaanko sitä ulottaa asiakkaaseen asti lupamaksun muodossa? Olisi myös hyvä selvittää, miten käytäntö on muiden maiden osalta.

Ns. Start up -hanke on menossa eduskuntaan syyskuun lopussa. Uusi kasvuyrittäjän lupaprosessi olisi kevyempi. Analogiaa voisi hakea elinkeinonharjoittajan oleskeluluvasta. Tekes on arvioinut tekevänsä harkinnan virkatyönä, jolloin ei perisi maksuja. Sorainen toi esiin, että Tekesiä ollaan lakkauttamassa ja tilalle on tulossa Business Finland -virasto, myös TEM:ssä on käynnissä organisaatiouudistus. Nämä epävarmuustekijät on hyvä pitää mielessä jatkotyössä.

1. **Keskustelu maksuasetuksen valmistelussa huomioitavista muutostarpeista**

Osa huomioitavista muutoksista käsitelty jo edellisessä asiakohdassa. Uusia esityksiä, joiden osalta menettely tulee ratkaista:

- Fulbright -järjestön esitys koskien hakemusmaksujen poistoa:

Fulbright -järjestö on esittänyt, että Suomeen ohjelman puitteissa tulleilta stipendiaateilta poistettaisiin lupamaksu. Suomesta Yhdysvaltoihin ohjelman puitteissa lähtevät henkilöt eivät joudu maksamaan Yhdysvaltojen visa- maksuja. Erityisesti näkökantaa kaivataan UM:ltä. Pohdittiin myös, maksavatko työloma -järjestelyjen kautta tulevat henkilöt oleskelulupamaksuja? Suomella on työlomasopimus Uuden-Seelannin ja Australian kanssa. Voitaisiinko näistä hakea analogiaa? Tuotiin myös esille, että Fulbright -ohjelmassa on kyse yhden ohjelman puitteissa tulevista henkilöistä, jolloin esitys tulee arvioitavaksi myös yhdenvertaisen kohtelun näkökulmasta.

- UM:n 21.8.2017 päivätty esitys Migrin maksuasetuksen muuttamisesta:

UM on esittänyt, että Suomessa sijaitsevissa ulkovaltojen edustustoissa työskentelevien lähetettyjen henkilöiden puolisoille tai perheenjäsenille työnteon tai elinkeinonharjoittamisen perusteella myönnettävästä oleskeluluvasta ei perittäisi maksua.

Todettiin, että asia ei ole uusi. Suomella on voimassa olevia sopimuksia eri maiden kanssa. Esitys koskisi arviolta muutamaa kymmentä henkilöä. Asiaa on kuitenkin ajateltava myös toiseen suuntaan.

Maksuasetuksessa maksusta vapautus koskee Suomeen lähetettyjen edustustojen työntekijöiden perheenjäsenen lupaa. Perheenjäsenen luvan maksuttomuus perustuu tässä tapauksessa Wienin sopimukseen. Perheenjäsenen luvalla Suomeen tulleen henkilön siirtyessä työelämään menettää hän statuksen, jolloin lupaperuste on maksullinen. Työntekijän luvan pitäisi joka tapauksessa olla näissä tapauksissa halvempi, koska ei ole saatavuusharkintaa.

UM:ltä pyydetään seuraavaan kokoukseen kattavampi selvitys asiasta ml., miten suomalaisten diplomaattien perheenjäseniä kohdellaan ulkomaisilla työmarkkinoilla?

1. **Muut asiat**

-

1. **Seuraava kokous**
 maanantai 9.10.2017 klo 12.00- 14.00 (kh Aleksanteri)

**Migriä pyydetään toimittamaan OKA-laskelmat sisäministeriöön viikkoa ennen seuraavaa kokousta eli viim. 2.10.2017 mennessä.**

Puheenjohtaja

Maahanmuuttojohtaja Sirkku Päivärinne

Sihteeri

Erityisasiantuntija Kirta Sandström

|  |  |
| --- | --- |
| Liite | - |
| Jakelu | UM Yksikönpäällikkö Leena LiukkonenUM Taloussuunnittelija Juha ToivolaUM Hallinnollinen avustaja Elisa Kojo TEM Hallitusneuvos Olli Sorainen Migri Johtaja Tiina SuominenMigri Talousjohtaja Pernilla Wasström Migri Talouspäällikkö Riitta KarvinenSM/MMO Erityisasiantuntija Sanna Montin SM/HKO Erityisasiantuntija Kari KananenPysyvä asiantuntija:VM Budjettineuvos Kirsti VallinheimoOhjausryhmän hallinnollinen sihteeri:SM/MMO Säädösvalmisteluavustaja Tiina Pelkonen  |